OzLabs/hebrew-wiki-articles huggingface dataset:
דרום אמסטרדם

רובע אמסטרדם דרום (בהולנדית: Amsterdam Zuid) הוא אחד משמונה מחוזות של עיריית אמסטרדם, הולנד.
הרובע הוקם בשנת 2010 ומוזג משני רבעים נפרדים, הדרום הישן (Oud-Zuid) והאמסטל הדרומי (Zuideramstel).

הרובע משתרע על שטח של 17.41 קמ"ר (8,500 בתים לקמ"ר) ונחשב לאחד הרבעים הצפופים ביותר של אמסטרדם.

==היסטוריה==
רובע אמסטרדם דרום נמצא דרומית מערבית לתעלת סינגלחראכט (Singelgracht), לאורך כביש הטבעת של העיר סטאדהאודרסקאדה (Stadhouderskade), גובל בפונדלפארק (Vondelpark) בצפון מערב, בתעלת ווסטלנדחראכט (Westlandgracht) במערב, בנהר האמסטל (Amstel) במזרח, ובכביש קאלפייסלאן (Kalfjeslaan) בדרום, הכביש מפריד בין הרובע לעיירה אמסטלפיין (Amstelveen).

תעלת סינגלחראכט הייתה הגבול של העיר אמסטרדם מאז המאה ה-17. הורדת החומה החיצונית המקיפה את סינגלחראכט במחצית השנייה של המאה ה-19, אפשרה התפתחותם של אזורי מגורים חדשים.

השכונה הראשונה שהתפתחה דרומית לחומה הייתה שכונת אָאוּדֶה פָּייפּ (Oude Pijp), השכונה הסובבת את רייקסמוזיאום, אזור זה ידוע כיום גם בשם אָאוּט זאוּט (Oud Zuid) כלומר הדרום הישן.

בשנת 1917 החל להתפתח האזור על פי תוכנית ההרחבה העירונית (Plan Zuid) שתכנן האדריכל ההולנדי ומתכנן העיר הנדריק פטרוס ברלגה (Hendrik Petrus Berlage). תוכניתו של ברלגה כללה בניית רחובות רחבים ובהם בנייני מגורים בני ארבע קומות למעמד הבינוני, אזורי אומנות ציבוריים ועוד.

כחלק מתוכנית הפיתוח (Plan Zuid) בין השנים 1920-1940, נבנו 5 שכונות חדשות:
* ניוּאֶה פָּייפּ (Nieuwe Pijp)
* דיאמאנטבורט (Diamantbuurt) 
* ריבירנבורט (Rivierenbuurt)
* סטאדיונבורט (Stadionbuurt)
*אפולובורט (Apollobuurt), אזור זה ידוע גם בשם ניו זאוט (Nieuw Zuid) כלומר הדרום החדש.
תחנת הרכבת דרום אמסטרדם

שכונה נוספת שנבנתה בשנות העשרים של המאה ה-20 היא הופדורפליינבורט (Hoofddorppleinbuurt).

רחוב חרארד דאו
בשנות החמישים, נבנתה שכונת בָּאאוּטֶפֶלדרט (Buitenveldert) ובשנת 1961 נפתח מרכז התערוכות והכנסים הגדול ביותר באמסטרדם (RAI).

הכביש המהיר A10 אשר עובר דרך הרובע נסלל בשנת 1962.

בשנת 1978, נחנך בחלקו הדרומי של הכביש המהיר A10, קו הרכבת ווייספּ-ליידן (Weesp Leiden) ותחנת הרכבת דרום (Zuid).

בשלהי שנות ה-90 ותחילת שנות ה-2000, הפך האזור שמסביב לתחנת הרכבת לאזור עסקים מתפתח ופופולרי.

== אתרים בעלי עניין ברובע זה ==
=== פארקים ===
* פונדלפארק

=== שכונות ===
* זאודאס (Zuidas)
* אפולובורט (Apollobuurt)
* דה פייפ (De Pijp)
* ריבירנבורט (Rivierenbuurt)
=== מוזיאונים ===
* קונצרטחבאו

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
כוס ברנדי סניפטר

קוניאק בכוס סניפטר
כוס ברנדי סניפטר (מאנגלית: snifter; נקראת גם "כוס בלון") היא כוס בעלת רגל קצרה ובית קיבול רחב כדי שיהיה קל לאחוז בו ביד. כשהיד עוטפת את בית הקיבול, המשקה מתחמם מהבל היד ומשחרר ארומות לאפו של הלוגם.

הכוס מיועדת בעיקר לקוניאק ולברנדי.

== המשקאות המוגשים ==
* קוניאק לשלל סוגיו
* ברנדי
* ארמניאק
* ליקרים המבוססים על ברנדי
* טקילה
* רום מיושן (זהוב או כהה)

== קישורים חיצוניים ==

* 

==הערות שוליים==

קטגוריה:כוסות אלכוהול
איל דשא

אייל דשא (נולד ב-25 באפריל 1952) הוא מנהל ישראלי המכהן כיושב ראש ישראכרט החל מיולי 2017. לפני כן היה מנהל הכספים הראשי בחברות צ'קפוינט וטבע תעשיות פרמצבטיות.

==ביוגרפיה==

אייל דשא הוא בעל תואר ראשון בכלכלה (סיים בשנת 1978), ותואר שני במנהל עסקים במימון (מ-1981), שניהם מהאוניברסיטה העברית בירושלים.
החל לעבוד בבנק הפועלים בשנת 1977. היה יועץ השקעות ומנהל מחלקת השקעות בסניף הראשי של הבנק בירושלים. בין השנים 1981–1987 עבד בסניף של הבנק בניו יורק, שבארצות הברית ובתפקידו האחרון שימש כסגן נשיא הסניף.
בשנים 1989–1996 כיהן כמשנה לסמנכ"ל הכספים בטבע, בין השנים 1996–2000 שימש כמנהל כספים ראשי של סאיטקס ובשנים 2000–2008 כיהן כסמנכ"ל בכיר ומנהל הכספים הראשי של צ'קפוינט.
בשנים 2008–2012 כיהן כסמנכ"ל הכספים של טבע. בשנת 2012 הפך לסגן נשיא בכיר בחברה ובין אוקטובר 2013 לפברואר 2014 כיהן כנשיא ומנכ"ל החברה בפועל. לאחר מכן חזר לתפקידו הקודם כסגן נשיא בכיר וסמנכ"ל הכספים של טבע, בו שימש עד יולי 2017, אז מונה ליו"ר ישראכרט.

כיהן כחבר דירקטוריון בסטרטסיס, המפתחת מדפסות תלת־ממד; במובילאיי; וב-ECI Telecom.

מתגורר במבשרת ציון עם אשתו, ד"ר יעל דשא, פסיכולוגית קלינית ופסיכואנליטיקאית.

==קישורים חיצוניים==
* 
* 
* 
* 

קטגוריה:מנכ"לי טבע תעשיות פרמצבטיות
קטגוריה:סמנכ"לי כספים ישראלים
קטגוריה:דירקטורים ישראלים
קטגוריה:בוגרי האוניברסיטה העברית בירושלים
קטגוריה:מבשרת ציון: אישים
קטגוריה:ישראלים שנולדו ב-1952
כלל הסימנים של דקארט

במתמטיקה, כלל הסימנים של דקארט (באנגלית: Descartes' rule of signs), שתואר לראשונה על ידי רנה דקארט בספרו הגאומטריה מ-1637, נותן חסם עליון על מספר השורשים הממשיים החיוביים או שליליים של פולינום (השונה מפולינום האפס). הכלל אינו קריטריון שלם, משום שאינו מספק תהליך לקביעת המספר המדויק של שורשים ממשיים חיוביים או שליליים.

הכלל מיושם באמצעות ספירה של מספר הפעמים בהן מתחלף הסימן בסדרה שיוצרים מקדמי הפולינום. אם מקדם כלשהו הוא אפס, אז הוא לא נחשב לחלק מהסדרה.

== ניסוח הכלל ==
=== שורשים חיוביים ===

הכלל קובע שאם האיברים של פולינום במשתנה אחד עם מקדמים ממשיים מסודרים כך שהמעריכים שלהם מהווים סדרה יורדת, אז מספר השורשים החיוביים של הפולינום חסום מלעיל על ידי מספר שינויי הסימן בין מקדמים עוקבים שונים מאפס. גאוס שיפר את הכלל ב-1828 והוסיף כי אם מספר השורשים החיוביים נמוך מהחסם, אז ההפרש ביניהם הוא תמיד מספר זוגי. יש לשים לב ששורשים שחוזרים על עצמם נספרים בנפרד, כלומר בהתאם לריבו<nowiki/>י האלגברי שלהם.

=== שורשים שליליים ===

כהיקש מן הכלל, מספר השורשים השליליים הוא מספר חילופי הסימן לאחר שמכפילים את כל המקדמים של החזקות ממעלות אי-זוגיות ב-1-, או קטן ממנו במספר זוגי.

=== דוגמה ===

לפולינום:

<math>f(x)=+x^3 + x^2 - x - 1 \,</math>

יש חילוף סימן אחד בין האבר השני לשלישי (סדרת הזוגות של סימני מקדמים עוקבים היא --,-+,++), לפיכך חייב להיות לו שורש ממשי חיובי אחד. כדי למצוא את מספר השורשים השליליים, נשנה את המקדמים של האיברים ממעלות אי זוגיות, כלומר ניישם את כלל הסימנים של דקארט לפולינום <math>f(-x)</math>, ונקבל את פולינום שני:

<math>f(-x)=-x^3 + x^2 + x - 1 \,</math>

לפולינום זה יש שני חילופי סימן (סדרת הזוגות של סימני מקדמים עוקבים היא -+,++,+-), מה שאומר שלפולינום זה יש שניים או אפס שורשים חיוביים; לכן לפולינום המקורי יש שניים או אפס שורשים שליליים. למעשה, הפירוק לגורמים של הפולינום הראשון הוא:

<math>f(x)=(x + 1)^{2}(x - 1), \,</math>

כך שהשורשים הם מינוס אחד (פעמיים), ו-1.

==קישורים חיצוניים==
* 
* 

קטגוריה:אלגברה
Slumber Party

Slumber Party (בעברית: מסיבת פיג'מות) הוא שיר שהוקלט על ידי זמרת הפופ האמריקנית בריטני ספירס לאלבום האולפן התשיעי שלה, Glory, בהשתתפות הזמרת האמריקאית טינשיי. הסינגל יצא ב-16 בנובמבר 2016. גרסת השיר בהשתתפות הזמרת האמריקאית טינשיי יצאה רק במהדורה המחודשת של האלבום.

==רקע והוצאה==
בספטמבר 2014, ספירס פרסמה תמונה באולפן, כאות רמז שהיא מקליטה שיר חדש.

ב-14 באוקטובר 2016, הזמרת האמריקנית טינאשיי רמזה על חשבון האינסטגרם שלה, שהיא מקליטה שיר בשיתוף פעולה "אגדי" באמצעות הכיתוב: "חלומות אמיתיים".

מאוחר יותר, ב-25 באוקטובר 2016, ספירס פרסמה תמונה של עצמה עם טינאשיי על סט קליפ הווידאו של השיר, עם הכיתוב: "השכנים אומרים שאנחנו עושים רעש ...".

ב-16 בנובמבר 2016 יצאה לאור גרסת הרמיקס להורדה דיגיטלית דיגיטלית, ולאחר מכן הוא נשלח לרדיו האמריקאי ב-22 בנובמבר 2016 בתור הסינגל השני באלבום.

==ביקורות==
השיר זכה לביקורות חיוביות רבות מצד מבקרי המוזיקה והכתבים. עלים קארג' שיבח את עבודתה של בריטני וציין כי השיר "חלומי" בעיניו, וכן שבריטני לא באמת הקליטה שיר כזה מאז Blackout.

גם מבקר המוזיקה ראסל וורפילד שיבח את השיר ואמר כי להיט זה של בריטני עשוי להיות הלהיט הגדול ביותר מאז Womanizer.

==וידאו קליפ==
הקליפ המוזיקלי לשיר בוים על ידי קולין טילי, וצולם ב-25 באוקטובר 2016.

הקליפ המלא שוחרר ב-18 בנובמבר 2016, והוקרן לראשונה בדף הסנאפצ'אט של MTV, זמן קצר לפני שפורסם בעמודים הרשמיים של Vevo ו-YouTube.

קליפ הווידאו מציג את ספירס וטינאשיי במהלך מסיבת תחפושות בתוך אחוזה, שם הן נראות בחדרים מלאים בועות, עשן ואורות מהבהבים.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:וידאו קליפים שבוימו על ידי קולין טילי
קטגוריה:שירים על מיניות
קטגוריה:שירי זהב בקנדה
Shout It Out

Shout It Out הוא אלבומה החמישי של להקת הבלקן ביט בוקס שיצא בנובמבר 2016. המוזיקה לאלבום הוקלטה במשך יומיים, בהם ניגנו חברי הלהקה ונגנים נוספים סגנונות שונים, מבלי שהיו לחנים ידועים. על בסיס הקטעים שהוקלטו, נעשתה עבודת אולפן ממנה נוצרו השירים. באלבום בולטות השפעות של מוזיקת ההיפ-הופ.

==סינגלים==
השיר הראשון מתוך האלבום שיצא כסינגל הוא "I Trusted you". השיר יצא בפברואר 2016 ולווה בווידאו קליפ שבויים על ידי תומר יוסף. השיר זכה להצלחה ונכלל בפסקול המשחק FIFA 17, השיר השני של הלהקה שנכלל בפסקול של סדרת המשחקים אחרי "רמאללה - תל אביב". השיר דורג במקום ה-36 מצעד השנתי של רשת ג' ובמקום ה-37 במצעד של גלגלצ.

ביוני, אותה שנה, יצא הסינגל השני מתוך האלבום הנושא את שם האלבום. הסינגל השלישי "Chin Chin" יצא בנובמבר בסמוך לצאת האלבום. הסינגלים לוו בווידאו קליפים שבויימו גם הם על ידי תומר יוסף.

{| align=center
|<gallery widths="140px" heights="120px" perrow="6">
 קובץ:I-Trusted-U-single-cover.jpeg|I Trusted U
 קובץ:Shout it out - single cover.jpg|Shout it out
 קובץ:Chin Chin - Balkan Beat Box.jpg|Chin Chin

 </gallery>
|}

==רשימת השירים==
# Give It A Tone
# I Trusted U
# Shout It Out
# Chin Chin
# I'll Watch Myself
# Just The Same
# Hard Worker
# Mad Dog
# Mad Dog Chaser
# Kum Kum (מארחים את A-WA)
# This Town
#This Town Chaser

==קישורים חיצוניים==
* [http://www.israelhayom.co.il/article/434301 בלקן היפ הופ] - ביקורת על האלבום, ישראל היום, 9 בדצמבר 2016.

==הערות שוליים==

קטגוריה:אלבומי 2016
קטגוריה:אלבומי בלקן ביט בוקס
קטגוריה:אלבומים באנגלית
קטגוריה:אלבומי חברת NMC יונייטד אנטרטיינמנט
שש-זים אפור

שֵׁשׁ-זִים אָפור (שם מדעי: Hexanchus griseus; באנגלית: Bluntnose sixgill shark או cow shark - כריש הפרה), הוא מין כריש מסדרת השש זימאים והוא המין הגדול ביותר בבני הסדרה. הוא מצוי בכל האוקיינוסים אך בקרבה ליבשה.

אורכו יכול לעלות על 3–4 מטרים ובשיא יכול להגיע לאורך ומשקלו המרבי מגיע ל-600 ק"ג. הוא בעל גוף אפור בעל ראש מגודל וחוטם עגלגל גדול אך חסר סנפירים עליונים למעט סנפיר זנב קטן והזנב קצר. הסנפירים התחתונים מעוגלים והכריש נוטה שלא לשחות הרבה. הוא חי במצולות הים עד לעומק של עד , אך בדרך כלל באזור ה-1,100 מטר ומצוי גם במים רדודים יותר. מזונו מורכב מדגים שונים, סרטנים, רכיכות, דגי סחוס אחרים ואף מכרישים אחרים. הוא ניזון גם מנבלות.

== קישורים חיצוניים ==

 
== הערות שוליים ==

שש-זים אפור על החוף ב[[אנקרה, טורקיה.]]

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:שש זימיים
קטגוריה:מגה-פאונה ימית
שש זימיים

שש זימיים (שם מדעי: Hexanchidae) או רבזימיים, היא משפחה של דגי סחוס מסדרת השש זימאים ובה 4 מינים חיים. המאפיין הבולט של המשפחה הוא קיומם של שישה או שבעה זוגות זימים בניגוד לחמישה בכרישים אחרים.

הגדול בבני משפחה זו הוא המין שש-זים אפור היכול לשקול 600 ק"ג ולהגיע לאורך 8 מטר. שאר המינים מעט יותר קטנים. הם בעלי ראש מגודל עם שיניים חדות ועיניים קטנות אך מותאמות לחשיכה. לכרישים אלה אין סנפירי גב וכמעט ואין סנפירים עליונים למעט מעל הזנב.

הם מסוגלים לחיות במים עמוקים יותר מ-2.5 ק"מ מתחת לפני הים.

==סוגים==
* סוג ומין יחיד שבעזים (Heptranchias perlo)
* Hexanchus - בו המין שש-זים אפור 
* סוג ומין יחיד שש-זימי רחב-אף (Notorynchus cepedianus)
* Notidanodon - נכחד
* Pachyhexanchus - נכחד
* Paraheptranchias - נכחד
* Welcommia - נכחד
* Weltonia - נכחד
* Gladioserratus - נכחד

== קישורים חיצוניים ==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1851
קטגוריה:טקסונים שתוארו בידי ג'ון אדוארד גריי
קונגר אירופי

קונגר אירופי או קוֹנְגֶּר יָם-תִּיכוֹנִי (שם מדעי: Conger conger) הוא מין של דג ממשפחת הקונגריים שבסדרת הצלופחאים והוא המין הכבד ביותר בסדרה.

אורכו של הקונגר 1.5-3 מ' ומשקלו עד 110 ק"ג. הוא בעל גוף מגודל וכמעט חסר קשקשים בצבע אפור ובעל ראש גדול עם לסתות גדולות, עיניים כחולות גדולות ורצועת סנפירים מהגב עד לזנב ובקצה הגוף עד הבטן. הוא מזכיר במראהו דגי מורנה אך גדול בהרבה.

הקונגר מצוי בין סלעים ואלמוגים בימים וחופים במי האוקיינוס האטלנטי מנורווגיה ואיסלנד עד סנגל וגם בים התיכון ובים השחור. הקונגר טורף דגים קטנים יותר, סילוניות וסרטנים שהוא מועך בלסתותיו. הוא ניזון גם מדגים מתים והוא יכול להימצא גם בתהומות בעומק 1,170 מ'.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:קונגריים
קטגוריה:מגה-פאונה של האוקיינוס האטלנטי
קטגוריה:דגי האוקיינוס האטלנטי
קטגוריה:דגים: טורפי-על
קטגוריה:אוכלי נבלות
קטגוריה:בעלי חיים שתוארו ב-1758
אומברטו השלישי, רוזן סבויה

אומברטו השלישי, רוזן סבויה (באיטלקית: Umberto III di Savoia; 4 באוגוסט 1136 – 4 במרץ 1189), היה רוזן סבויה בין השנים 1148–1189.

==ביוגרפיה==
אומברטו נולד ב-4 באוגוסט 1136 באויליאנה, לאמדאו השלישי, רוזן סבויה ולמאו מאלבון, בתם של גיגה השלישי, רוזן אלבון ומטילדה מאנגליה.

בשנת 1148 מת אביו אמדאו השלישי, רוזן סבויה, ואומברטו עלה לשלטון במקומו. אומברטו ניסה להקים מחדש את ממלכת בורגונדיה, ונתמך בכך על ידי פרידריך הראשון, קיסר האימפריה הרומית הקדושה נגד ממלכת צרפת שהתנגדה למהלך. אומברטו שקיבל בצעירותו חינוך קתולי אדוק, היה פורש לפעמים למנזר ומשקיע את זמנו בתפילות ובכפרה, אך לאחר מכן היה חוזר לעניינים הפוליטיים. לאחר מות אשתו השלישית בשנת 1173 פרש אומברטו למנזר, אולם בשנת 1177 קראו לו אציליו ושכנעו אותו שיחזור לשלטון ויתחתן עם אשה נוספת.

במהלך סכסוך הגואלפים וגיבלינים התנגד אומברטו לפרידריך הראשון, קיסר האימפריה הרומית הקדושה, ובעקבות כך פלש היינריך השישי, מלך גרמניה בשנת 1187 לרוזנות סבויה, וכבש כמעט את כל נחלותיו.

ב-4 במרץ 1189 מת אומברטו בשיאמברי, ובנו תומאסו, רוזן סבויה עלה לשלטון במקומו. אומברטו היה הנסיך הראשון שנקבר במנזר אוטקומב, שבו נקסרו לאחר מכן כל שליטי בית סבויה.

==משפחתו==
בשנת 1151 התחתן אומברטו עם פאדיבה מטולוז, בתם של אלפונזו ז'ורדין ופאדיבה ד'אוזה, אך לא היו לו ילדים ממנה.

בשנת 1155 התחתן אומברטו עם גרטרוד מפלנדריה, בתם של תיירי, רוזן פלנדריה וסיביל מאנז'ו, אולם בשנת 1163 בוטלו הנישואים.

בשנת 1164 התחתן אומברטו עם קלמנטיה מצרינגן, בתם של קונרד הראשון, דוכס צרינגן וקלמנס מלוקסמבורג-נאמוּר, ממנה נולדו לו 3 ילדים:
* סופיה מסבויה (1165–1202), התחתנה עם אצו השישי ד'אסטה
* אליצ'ה מסבויה (1166–1174), הייתה מאורסת לג'ון, מלך אנגליה
* אלאונורה מסבויה (1125–1158), התחתנה עם בוניפאצ'יו הראשון, מרקיז מונטפראט

בשנת 1177 התחתן אמדאו עם ביאטריס מוויינואה, בתם של ז'ראר הראשון, רוזן מאקון ומורט דה סאלין, ממנה נולדו לו 2 ילדים:
* תומאסו, רוזן סבויה (1178–1233)
* בת, מתה בגיל 7

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אומברטו השלישי, רוזן סבויה בית סבויה נולד:4 באוגוסט 1136 מת:4 במרץ 1189
|-
| rowspan="1" align="center"| אמדאו השלישי
| rowspan="1" align="center"| רוזנות סבויה 1148–1189
| rowspan="1" align="center"| תומאסו
|}

קטגוריה:רוזני סבויה
קטגוריה:ילידי 1136

קטגוריה:נפטרים ב-1189
צלופח שקנאי

צלופח שקנאי (שם מדעי: Eurypharynx pelecanoides) הוא מין של דג יחידי במשפחתו בסדרת חכאי תהומות. דג זה המקורב לצלופחים וחי רק בעומק האוקיינוס .

== מאפיינים ==
אורכו של הצלופח 0.75 מטר והוא בעל לסת גדולה ועמוקה כמו של שקנאי.

הצלופח חי באוקיינוסים העמוקים ויכול לצלול לעומק של יותר מ-3,000 מטר והוא עולה למעלה לעיתים נדירות. דגים אלה מוכרים למדע בעיקר מ"דגימות" שונות שנאספו על ידי דייגים או כשגופותיהם נפלטו לחוף אך נתפסו כמה צילומים שלהם. 

הם חסרים עצמות הקיימות לדגים אחרים, כגון הצלעות, וחסרים להם גם סנפירים מותאמים ושלפוחיות אוויר. הם אורבים בעומק לטרף ואז פוערים את לועותיהם ובולעים אותו, כמעט ללא קשר לגודלו כשביכולתם לבלוע טרף שגדול ממשקלם, בעיקר מיני סרטנים ודגים קטנים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חכאי תהומות
קטגוריה:מינים יחידים במשפחתם
קטגוריה:מקריני סנפיר יחידים בסוגם
חייא רופא

רבי חייא רופא (ה'ש"י בערך – ה'שע"ז; 1550–1617) היה פוסק ומקובל, מרבני צפת וירושלים.

== ביוגרפיה ==
נולד בעיר צפת, סמוך לשנת ש"י. בצעירותו למד בישיבתו של רבי שלמה סאגיש אשר היה לרבו המובהק, יחד עם חבריו מהרי"ט ורבי טוביה הלוי (מחבר ספר "שם טוב"). בספרו "מעשה חייא" שכתב לימים הזכיר רבי חייא רופא את רבו זה פעמים רבות, כשהוא מסתייע מדבריו ומסתמך עליהם.

את חכמת הקבלה למד אצל גדול מקובלי דורו רבי חיים ויטאל ואף קיבל מהאר"י עצמו. מדברי תלמידיו ותלמידי תלמידיו ניתן לראות שאף עסק רבות בחכמה זו ולימדה לתלמידיו. המקובל רבי אביעד שר שלום באזילה בספרו אמונת חכמים מביא חידוש בשם רבו הרמ"ז ששמע מרבו רבי בנימין הלוי "שקיבל מכמהר"ר חייא רופא, שקיבל מפי כמהר"ר חיים ויטאל בעצמו". אף בתיקון ליל שבועות שיסד תלמידו הרמ"ז הוא כותב כי כוונה אחת קיבל מרבו רבי בנימין הלוי שקיבלה מרבו רבי חייא רופא ששמע אותה מהאריז"ל.

רבי חייא נסמך בסמיכת חכמים על ידי רבי יעקב בירב (נכדו של מהר"י בירב מחדש הסמיכה), שהיה אף הוא סמוך, יחד עם שישה חכמים נוספים מצפת (ראו: פולמוס הסמיכה הראשון). שבעת הסמוכים חתמו יחד על כתב התחייבות שלא יסמכו חכמים אחרים ללא הסכמת המסמיך מהר"י בירב:

על המסמך חתומים הרבנים: משה גאלנטי, אלעזר אזכרי, משה בירב, אברהם גבריאל, יום טוב צהלון, חייא רופא, יעקב אבולעפיא.

בהיותו בן עשרים ושלוש כיהן כדיין בבית דינו של רבי משה גלאנטי (הראשון) רבה של צפת. בתקופה מאוחרת יותר כותב מהר"ם גלאנטי בתשובותיו שאופן הנהגת בית המדרש בצפת "תהיה הכל על פי כהר"ר חייא רופא נר"ו, ועל פי כהר"ר אברהם שלום, על פי כהר"ר יצחק ארחא יצ"ו, ועל פי כהר"ר סולימאיין (אוחנה) יצ"ו".

בשנת שמ"ו עבר לעיר טבריה, שם הקים ישיבה ועמד בראשה מספר שנים. כעבור מספר שנים חזר לעירו צפת ונחשב לאחד מראשי הרבנים וכאחד מעשרים "חכמי בית הוועד". בשלב מסוים (קודם שנת שס"א) עבר לירושלים וכיהן שם כאב בית דין. בשנת שס"ב יצא לחו"ל ושהה בעיר קושטא כשנה. בשנת שס"ז שב לירושלים ובשנת שע"ב לערך חזר לעיר הולדתו צפת וכיהן כראש ישיבה. בתקופה זו נתן הסכמתו לספר "באר שבע" מאת הרב יששכר בר איילנבורג שנבחר אותה עת לרב הקהילה האשכנזית בעיר. 

נפטר בשלהי שנת שע"ז בצפת ונטמן בבית הקברות בעיר. על פטירתו ניתן ללמוד מדברי מהרי"ט צהלון בתשובה, הכותב בצער: "ונטרפה השעה כי נלקח ארון האלקים החכם השלם הדיין המצוין כמה"ר חייא רופא זלה"ה". אף רבי עמנואל אבוהב כותב שנתיים לאחר מכן עם פטירת הרמ"ע מפאנו, ותוך דבריו מזכיר אף ש"נלקח לאלקים בארץ הקודש אדון חייא רופא".

בנו רבי מאיר רופא היה מרבני חברון וחתימתו משנת תמ"ז מופיעה על פסק הלכה שכתב רבי משה גאלנטי (השני), לצד רבנים נוספים. כן הוא מופיע חתום (לצד הרב אברהם ישראל זאבי) בשנת תמ"ט על כתב שליחות לאיטליה מטעם רבני חברון לרבי יוסף הלוי.

== תלמידיו ==
* רבי משה זכות
* רבי בנימין הלוי

== כתביו ==
רבי חייא רופא כתב תשובות רבות כפי שניתן לראות מספרי חכמי התקופה, חלקן נאספו על ידי בנו רבי מאיר שהדפיסן בספר מעשה חייא בוויניציה, תי"ב. הספר קיבל את הסכמת רבה של חברון רבי אליעזר בר ארחא ואת ההקדמה לספר כתב תלמידו הרמ"ז. הספר כולל חידושים על הש"ס ותשובות.

== לקריאה נוספת ==
מאיר בניהו, רבי חייא רופא וספרו מעשה חייא, ארשת ב, תש"ך, עמ' 109–129.

== קישורים חיצוניים ==
* 
* 

== הערות שוליים ==

קטגוריה:צפת: רבנים
קטגוריה:ירושלים: רבנים
קטגוריה:מקובלים ארץ-ישראלים
קטגוריה:אנשי היישוב הוותיק ילידי ארץ ישראל
קטגוריה:טבריה: רבנים
קטגוריה:ראשי ישיבה ארץ-ישראלים
קטגוריה:נפטרים ב-1620
קטגוריה:אנשי היישוב הוותיק ילידי ארץ ישראל במאה ה-16
קטגוריה:יהודים בארץ ישראל במאה ה-17
חכאים שעירים

חכאים שעירים (שם מדעי: Caulophrynidae) היא משפחת דגים מסדרת החכאים השוכנים במצולות האוקיינוס בכל האוקיינוסים. 

בשונה משאר החכאים הם חסרי חכה מעל ראשם ובעלי סנפיר מפיץ אור מתקרת ראשם. עצמות הראש שלהם מודגשות ונראות בעלות גידולי שיער ומכאן שמם. חלק מדגים אלה אדומים או כהים אך הם חסרי קשקשים, מה שעוזר להסתדר עם העומק והלחץ העצום.

הם טורפים דגים אחרים, סרטנים ורכיכות שנמשכים לפנסיהם. 

בכמה מינים הנקבה גדולה בהרבה מהזכרים הננסיים והללו נאחזים בנקבה ומוצצים את דמה בטפיליות עד לזמן ההזדווגות.

==מיון==
*משפחה חכאים שעירים (Caulophrynidae)
**סוג ומין יחיד Robia legula
**סוג Caulophryne בו 4 מינים

==קישורים חיצוניים==

קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס טייט רגן
קטגוריה:חכאים
חכאים כדוריים

חכאים כדוריים (שם מדעי: Himantolophidae) היא משפחת דגים מסדרת החכאים השוכנים במצולות האוקיינוס וגופם מזכיר צורת כדור. במשפחה זו ישנו רק סוג אחד - חכאי כדורי (Himantolophus).

לחכאים אלה דו-צורתיות זוויגית קיצונית מאוד: הנקבות יכולות להגיע לאורך 60 ס"מ והם גדולות וכדוריות והזכרים מגיעים רק לאורך 4 ס"מ וצורתם מוארכת יותר. לשניהם ישנו בקצה הראש סנפיר דמוי-חכה מעובה מאוד המזדקר כלפי מעלה ובקצהו שתיל "שעיר" המפיץ אור לבן המושך מיני טרף. החכאים ניזונים במארב מטרף לא זהיר הכולל חסילונים, סילוניות ודגים קטנים. החכאים יכולים לבלוע טרף גדול מאוד יחסית לגודלם.

הם חיים ביחידות במצולות האוקיינוסים ושוחים ללא הפסקה. הם כמעט ולא נראים אלא כשפגריהם עולים לפני המים.

==מינים==

==קישורים חיצוניים==

קטגוריה:חכאים
ניבני התהומות

ניבני התהומות (שם מדעי: Anoplogastridae), היא משפחת דגים מסדרת הברקנאים. במשפחה זו סוג יחיד - ניבן התהומות (Anoplogaster). אורכו של ניבן התהומות הוא 16 ס"מ, והוא נחשב לתוקפני. ניבן התהומות מצוי בעומק של עד 5,000 מטר. ניבן התהומות ניזון מזואופלנקטון בצעירותו, אך הבוגרים טורפים גם דיונונים, חסילונים ודגים קטנים.

===מינים===
במשפחה זו ישנם 2 מינים:
*ניבן תהומות מצוי (Anoplogaster cornuta)
*ניבן תהומות שורטון (Anoplogaster brachycera)

==קישורים חיצוניים==

קטגוריה:בעלי חיים שתוארו ב-1859
קטגוריה:ברקנאים
קטגוריה:טקסונים שתוארו בידי אלברט גינטר
תומאזו הראשון, רוזן סבויה

טומאזו הראשון, רוזן סבויה (באיטלקית: Tommaso I di Savoia; 20 במאי 1178 – 1 במרץ 1233) היה רוזן סבויה בין השנים 1189–1233.

==ביוגרפיה==
טומאזו נולד ב-20 במאי 1178 באגבל, לאומברטו השלישי, רוזן סבויה ולביאטריס מוויינואה, בתם של ז'ראר הראשון, רוזן מאקון ומורט דה סאלין.

בשנת 1189 מת אביו אומברטו השלישי, רוזן סבויה, וטומאסו עלה לשלטון במקומו. בתחילה היה טומאזו תחת עוצרותו של בוניפאצ'יו דל מונטפראטו, אך עד מהרה השתחרר ממנו טומאזו והחל לשלוט לבדו ברוזנות.

בשנת 1195 חטף טומאזו את מרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני, בעת שהובילו אותה לחתונתה עם פיליפ השני, מלך צרפת, משום שנמשך אחר יופייה, וטען שפיליפ נשוי וממילא אינו יכול להתחתן עמה.

טומאזו הרחיב את שליטתו באזור על ידי שדאג למינוי בניו הרבים לתפקידי בישופות בסביבה, ולחיתון בנותיו עם שליטים שכנים. בנוסף נלחם טומאזו בקרבות רבים, על מנת להרחיב את שליטתו. בשנת 1215 כרת טומאזו ברית עם מילאנו נגד מונטפראט, והרס את העיר קאזאלה, ובשנת 1218 צירף טומאזו את אזור וו לנחלותיו, לאחר היכחדותו של בית צרינגן, ובשנת 1222 הוא תפס את העיר קאבור. בנוסף השתמש תומאזו במיקומה האסטרטגי של הרוזנות, והרחיב על ידי כך את השפעתו המדינית והכלכלית.

ב-1 במרץ 1233 מת טומאזו במונקאליירי, ובנו אמדאו הרביעי, רוזן סבויה עלה לשלטון במקומו.

==משפחתו==
בשנת 1195 התחתן טומאסו עם מרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני, ממנה נולדו לו 19 ילדים:
* אמדאו הרביעי, רוזן סבויה (1197–1253)
* הלנה מסבויה (לא ידוע–1230)
* אומברטו מסבויה (לא ידוע–1223)
* תומאס, רוזן פלנדריה (1199–1259)
* אליזבטה מסבויה (לא ידוע–1235)
* איימונה, הלורד של שאבלה (לא ידוע–1237)
* אנריקו, הלורד של ליון (1205–1230)
* גוליילמו מסבויה (לא ידוע–1268)
* אמדיאו מסבויה (לא ידוע–1239)
* מריה מסבויה (לא ידוע–1210)
* מגדלנה מסבויה (לא ידוע–1239)
* פייטרו השני, רוזן סבויה (1203–1268)
* פיליפו הראשון, רוזן סבויה (1207–1285)
* בוניפאצ'ו מסבויה (1217–1270)
* באטריצ'ה מסבויה (1206–1266), התחתנה עם רמון ברנגאר הרביעי, רוזן פרובאנס
* אלסיה מסבויה (לא ידוע–1250)
* אגתה מסבויה (לא ידוע–1245)
* מרגריטה מסבויה (1202–1273), התחתנה עם הארטמן הראשון, רוזן קיבורג
* אביטה מסבויה (1215–1292), התחתנה עם בולדווין דה רדוורס, רוזן דבון השביעי, ולאחריו התחתנה עם רוברט אגילון

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| טומאזו הראשון, רוזן סבויה בית סבויה נולד:20 במאי 1178 מת:1 במרץ 1233
|-
| rowspan="1" align="center"| אומברטו השלישי
| rowspan="1" align="center"| רוזנות סבויה 1189–1233
| rowspan="1" align="center"| אמדאו הרביעי
|}

קטגוריה:רוזני סבויה
קטגוריה:ילידי 1178
קטגוריה:נפטרים ב-1233
מתחם מרינה ביי

מרינה ביי (באנגלית: Marina Bay, בסינית: 滨海湾) הוא מתחם ענק הנמצא באזור מרכז סינגפור.

== מוקדי עניין מרכזיים ==
מרינה ביי סנדס
גרדנס בי דה ביי
אזור מרינה ביי מכיל כיום כמה מן האטרקציות התיירותיות המפורסמות ביותר באזור המטרופולין של סינגפור:
* סינגפור פלייר (Singapore Flyer) - גלגל ענק עם 28 גונדולות ממנו נשקף נוף מרהיב של סינגפור.
* גשר הליקס (Helix Bridge) - גשר להולכי רגל באורך 280 מרים מחבר בין האזורים Marina Centre ו- Marina South. הגשר בנוי בצורת מולקולת DNA. הגשר נחנך באופן רשמי ב-24 באפריל 2010.
* מרינה ביי סנדס (Marina Bay Sands) - מתחם נופש הכולל מלון עם 2,561 חדרים, מרכז קונגרסים המשתרע על פני 120,000 מ"ר, 74,000 מ"ר הכולל קניון, מוזיאון, שני תיאטראות גדולים, שבע מסעדות שף, מרכז החלקה על הקרח, שני פביליון צפים מקריסטל וקזינו האטריום הגדול בעולם עם 500 שולחנות ו-1,600 מכונות הימורים. מעל הקומפלקס מתנשא פארק אווירי (SkyPark) בעל קיבולת של 3,900 איש ובריכת שחיה באורך 150 מטר, המאפשרת נוף פנורמי של כל סינגפור.
* גרדנס בי דה ביי (Gardens by the Bay) - פארק המשתרע על פני 101 דונם המורכב משלושה גנים שונים: Bay South Garden, Bay East Garden ו-Bay Central Garden. הפארק כולל גם 18 עצי ענק מלאכותיים עתידניים עשויים מפלדה אשר מכוסים בצמחייה.
* הפלטפורמה הצפה של מרינה ביי (Marina Bay Floating Platform) - הבמה הצפה הגדולה בעולם בה נערכים אירועי ספורט, מופעים מוזקליים, תערוכות אמנות ומופעי תרבות שונים.
* מוזיאון ArtScience (ArtScience Museum) - מוזיאון הבנוי בצורת פרח לוטוס פתוח אשר כולל 3 קומות עם תערוכות מתחלפות. 
*גרנד פרי סינגפור - מרוץ שנתי, המתקיים במסגרת תחרות הפורמולה 1.

== קישורים חיצוניים==

קטגוריה:סינגפור: תיירות
כספסיים

כספסיים (שם מדעי: Argentinidae) היא משפחה של דגי גרם מסדרת הארגנטיניים שבמחלקת מקריני סנפיר. הם מזכירים במראם את הסמלטאים אך קטנים יותר.

דגים אלה מגיעים לאורך 25-70 ס"מ והם בעלי עיניים גדולות וקשקשים שקופים-כחלחלים. הם חיים בלהקות הנודדות ברחבי האוקיינוס וניזונים מפלנקטון או מיצורים קטנים כמו חסילונים, שטרגליים וכמה סילוניות קטנות.

רבים מדגים אלה הם דגי מאכל.

==סוגים==
*Argentina - בו 3 מינים
*Glossanodon - בו 15 מינים

==קישורים חיצוניים==

קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
קטגוריה:ארגנטיניים
.NET

.NET (דוט נט, בעבר נקראה NET Core.) היא פלטפורמה חופשית מבית חברת התוכנה מיקרוסופט, מבוססת קוד פתוח וחוצה-פלטפורמות, המאפשרת פיתוח והרצת תוכנה. הפלטפורמה יועדה להחליף את NET Framework. והיא תומכת במגוון רחב של תוכנות שפותחו בסביבת NET Framework., בתנאי שקוד המקור עבר הידור לדוט נט.

שחרור NET Core. היווה מהלך מהפכני באסטרטגיה הריכוזית של "מיקרוסופט" מפני שהוא מאפשר הרצת קוד שפותח עבור NET. לא רק על "חלונות" אלא גם על לינוקס ו-MacOS, מכשירים ניידים וכיוצא באלו. על ידי כך, למרות החיסרון של פגיעה אפשרית ברכש של מערכת ההפעלה "חלונות", למעשה מפצה על כך היתרון של הרחבת שוק היעד באופן משמעותי, של תוכנות שפותחו בארכיטקטורת NET. והיו נחלתם הבלעדית של משתמשי "חלונות".

== ארכיטקטורה ==
הגם ש-NET Core. חולקת תת-קבוצה של ממשקי ה-API עם ה-NET Framework., היא מגיעה עם הרחבות משלה שאינן כלולות ב-NET Framework., יתרה מכך, היא מכילה את CoreRT לתמיכה בהידור בתצורת "Ahead-of-time" של NET.

NET Core. תומכת בפלטפורמות ובסביבות הבאות:
*ASP.NET Core – לפיתוח אפליקציות מקוונות
*אפליקציות מסוג שורת פקודה (Command Line)
*ספריות (Libraries או Class Libraries)
*UWP – אפליקציות מסוג Universal Windows Platform
*WPF ו-Windows Forms החל מגרסה 3.0

=== רכיבים מרכזיים ===
*CoreCLR – (בדומה ל-CLR של NET Framework.), מכונה וירטואלית שמריצה תוכנות NET. ותומכת באופן מלא ב-CLR.
*מהדר – היא מגיעה עם מהדר JIT משופר בשם RyuJIT (Ryu משמעו ביפנית "דרקון").
*CoreFX – פיצול מזלג חלקי מרכיב ה-FCL של NET.

== גרסאות ==
{| class="wikitable"
|+
!מספר הגרסה
!תאריך שחרור
!חידושים ועדכונים
|-
|NET Core 1.0.
|27 ביוני 2016
|הגרסה הרשמית הראשונה של NET Core.
|-
|NET Core 1.1.
|16 בנובמבר 2016
|תאימות ל-Mac OS Sierra (שוחררה יחד עם Visual Studio 2017)
|-
|NET Core 2.0.
|14 באוגוסט 2017
|תמיכה ב-Razor Pages, הידור יחיד למספר רב של מערכות לינוקס, ותמיכה מובנית בקריפטוגרפיה.
|-
|NET Core 2.1.
|30 במאי 2018
|שחרור אפליקציות עם זמן ריצה מובנה, וכן דחיסה גבוהה של קבצים.
|-
|NET Core 2.2.
|4 בדצמבר 2018
|האזנה לאירועים בזמן הריצה. בנוסף ישנה תמיכה בהידור תלוי מסגרת – שיהיה קטן יותר אך ישתמש בשירותי זמן הריצה שמותקנים על המערכת.
|-
|NET Core 3.0.
|23 בספטמבר 2019
|תמיכה באפליקציות שולחן עבודה ל"חלונות" לראשונה, אפליקציה בת קובץ יחיד, תמיכה ב-C# 8.0, שיפור מהירות ה-Json, תמיכה ב-HTTP/2, עדכון ושיפור ספריות הקריפטוגרפיה, אפשור גישה ליציאה טורית, ותמיכה במערכות מבוססות arm64.
|-
|NET 5.0.
|10 בנובמבר 2020
|החלפה של NET Framework. באופן סופי (אך עדיין ישנה תמיכה בה) – על כן ישנה ״קפיצה״ בגרסאות (שהרי הגרסה האחרונה של NET Framework. היא 4.8), ושיפור משמעותי במהירות של ספריית ה-JSON<ref></ref>.
|-
| NET 6.<ref name="Announcing6"></ref> || 2021-11-08<ref></ref> || Visual Studio 2022 גרסה 17.0
|-
|NET 7.
|2022-11-08
|Visual Studio 2022 גרסה 17.4
|-
|NET 8.
|14-11-2023<ref></ref>
|Visual Studio 2022 גרסה 17.8, C#12.0.
|}

== ראו גם ==
*Xamarin
*.NET Framwork

== קישורים חיצוניים ==
* 

* [https://channel9.msdn.com/Events/Build/2017/B8048 Introducing ASP.NET Core 2.0], בערוץ MSDN
* [https://www.youtube.com/watch?v=6tjHBbvKd3M Introducing.NET Core: A Cross-Platform Runtime], ב YouTube

== הערות שוליים ==

*
NET Core
NET Core
NET Core
וודי סולדסברי

וודרו "וודי" סולדסברי הבן (באנגלית: Woodrow "Woody" Sauldsberry Jr.; 11 ביולי 1934 – 3 בספטמבר 2007) היה כדורסלן אמריקאי ששיחק בליגת ה-NBA עם ממוצעי קריירה של 10.7 נקודות ו-7.8 ריבאונדים בממוצע למשחק ב-27.7 דקות בממוצע.

==ביוגרפיה==

סולדסברי נולד בווינסבורו שבלואיזיאנה, למד בתיכון קומפטון בעיר קומפטון שבקליפורניה והיה הכוכב של קבוצת הכדורסל שלו, ואז עבר לאוניברסיטת דרום טקסס . בראשית שנות ה-50 של המאה ה-20 שיחק סולדסברי בקבוצת הראווה הארלם גלובטרוטרס, ובשנת 1957 הוא נבחר בבחירה ה-60 בסיבוב השמיני של דראפט ה-NBA על ידי פילדלפיה ווריורס (שמה הקודם של גולדן סטייט ווריורס). בסיום עונת , ב-1958, לאחר שקלע 12.8 נקודות למשחק וקלט 10.3 ריבאונדים, הוא נבחר על ידי הליגה ל"רוקי השנה" — והיה לזוכה האפרו-אמריקאי השני של הפרס ולבחירת הדראפט הנמוכה ביותר שזכתה בפרס זה, שיא שטרם נשבר. ב-1959 שיפר סולדסברי את ממוצעיו, וקלע 15.4 נקודות עם 11.5 ריבאונדים בממצוע למשחק, ונבחר לשחק במשחק האולסטאר של ה-NBA. בהמשך הקריירה המקצוענית שלו שיחק עבור סנט לואיס הוקס; מחלוקת עם מאמן הקבוצה, הארי גלאטין, הובילה לעזיבתו את ליגת ה-NBA למשך מספר עונות. לאחר מספר עונות חזר לליגה בעידודו של ביל ראסל. מלבד פילדלפיה וסנט לואיס שיחק סולדסברי עבור שיקגו זפרס ועבור בוסטון סלטיקס, במדיה זכה באליפות ה-NBA בשנתו האחרונה בליגה.

מבחינה סטטיסטית, וודי סולדסברי היה קלע חלש ביותר, ואחוז הקליעה שלו מהשדה לאורך הקריירה - 34.8% - הוא נמוך ביותר בהשוואה לשחקנים אחרים בעמדתו. כתוצאה מכך, יש לו את המספר הנמוך ביותר של Win Shares מכין כל השחקנים ששיחקו בליגה, 7.9-.

לאחר פרישתו מכדורסל הסתובב סולדסברי ברחבי ארצות הברית ועבד במספר עבודות שונות. הוא הפך למריר בשל אפליה של כדורסלנים שחורים בשנות ה-50 וה-60, והדבר הוביל אותו לחיים של הסתגרות ולהחרמת עולם הכדורסל. הוא מת בעוני בבולטימור שבמרילנד עם רגל קטועה עקב סוכרת.

== קישורים חיצוניים ==

* Brodie, James Michael [https://web.archive.org/web/20050218071210/http://www.citypaper.com/news/story.asp?id=3511 "Life and Basketball: The Redemption of Woody Sauldsberry"] Baltimore City Paper, March 28, 2001
* [https://web.archive.org/web/20060507210201/https://www.nbrpa.com/news/fond_farewell.aspx Fond Farewell – National Basketball Retired Players Association.]
* 

== הערות שוליים ==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:כדורסלני פילדלפיה ווריורס
קטגוריה:כדורסלני סנט לואיס הוקס
קטגוריה:בחירות דראפט של פילדלפיה ווריורס
קטגוריה:כדורסלני הארלם גלובטרוטרס
קטגוריה:לואיזיאנה: כדורסלנים
קטגוריה:כדורסלני שיקגו זפרס
קטגוריה:בוגרי אוניברסיטת דרום טקסס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1934
קטגוריה:אמריקאים שנפטרו ב-2007
מאיר זלוטוביץ

מאיר זלוטוביץ (באנגלית: Meir Zlotowitz; 1943 – 24 ביוני 2017) היה רב אורתודוקסי בארצות הברית, ומייסד הוצאת הספרים ArtScroll.

== קורות חיים ==
למד בישיבת רבנו יעקב יוסף בלואר איסט סייד, ולאחריה במתיבתא תפארת ירושלים, והיה תלמידו של הרב משה פיינשטיין.

== ארטסקרול ==
לאחר סיום לימודיו בישיבות התמנה למנהלו של אולפן לגרפיקה בניו יורק בשם ArtScroll Studios, שהפיק חוברות בנושאים שונים על פי דרישת המזמין, הזמנות לאירועים וכתובות, ושיתף פעולה במספר פרויקטים כמו תרגום קיצור שולחן ערוך, תרגום של תלמוד ירושלמי, הוצאת תקליטור על המשכן ועוד אחרים עם הרב נתן שרמן שהיה אז ראש ישיבת קרלין סטולין בבורו פארק. בסוף 1975 תרגם לאנגלית וכתב בעצמו פירוש לטקסטים המתורגמים המבוססים על המקורות למגילת אסתר לזכר של חבר וביקש משרמן שיכתוב את המבוא. הספר זכה להצלחה ונמכר בכ-20,000 עותקים בזמן קצר. בעידודו של הרב משה פיינשטיין, הרב יעקב קמנצקי ורבנים אחרים המשיכו השניים לפרסם ביאורים שאר המגילות: שיר השירים, קהלת, איכה ומגילת רות. הם המשיכו לפרסם תרגומים ופירושים לתורה, נביאים, תלמוד, הגדה של פסח, סידורים ומחזורים. עד 1990 הפיקה ארטסקרול יותר מ-700 ספרים, כולל רומנים, ספרי היסטוריה, ספרי ילדים וספרי לימוד חילוניים. הם נעשו לאחד מגדולי המוציאים לאור של ספרים יהודיים בארצות הברית.

זלוטוביץ היה יושב ראש של Mesorah Heritage Foundation.

נפטר ב-24 ביוני 2017, בגיל 73.

==משפחה==
לזלוטוביץ ארבעה בנים וארבע בנות.

== קישורים חיצוניים ==
* 
* 
* 

== הערות שוליים ==

קטגוריה:ניו יורק: אישים
קטגוריה:מו"לים יהודים אמריקאים
קטגוריה:מתרגמי התנ"ך
קטגוריה:מתרגמים יהודים אמריקאים
קטגוריה:מתרגמים מעברית לאנגלית
קטגוריה:רבנים חרדים אמריקאים
קטגוריה:אמריקאים שנולדו ב-1943
קטגוריה:אמריקאים שנפטרו ב-2017
בוהוסלב סובוטקה

בוהוסלב סובוטקה (בצ'כית: Bohuslav Sobotka, נולד ב-23 באוקטובר 1971) הוא מדינאי צ'כי שכיהן כראש ממשלת צ'כיה בשנים 2014–2017 ובעבר הנהיג את המפלגה הסוציאל-דמוקרטית הצ'כית. היה חבר הפרלמנט הצ'כי מאז שנת 1996 ושר האוצר בשנים 2002–2006.

== ביוגרפיה ==
סובוטקה נולד בדרום מזרח המדינה בשנת 1971, ועבר בילדותו לסלאוקוב. למד משפטים. לאחר מהפכת הקטיפה ופירוק צ'כוסלובקיה, החל לקחת חלק במפלגה הסוציאל-דמוקרטית, והקים את אגף הצעירים במפלגה. בשנת 1996 נבחר לראשונה לבית הנבחרים הצ'כי.

בשנת 2002 מונה לשר אוצר לסגן ראש הממשלה. כשר אוצר הקים צוות מקצועי של כלכלנים, גוף שהפך לאחר מכן למועצה הלאומית לכלכלה של ממשלת צ'כיה. מדיניות הצנע שלו כללה פיטורי עובדים. בשנים 2006 עבר לאופוזיציה. במרץ 2011 נבחר למנהיג המפלגה ובכך הפך לראש האופוזיציה לממשלתו של פטר נצ'אס. בבחירות לפרלמנט שנערכו בשנת 2013 המפלגה קיבלה 20.45% מהקולות. לאחר סכסוכים פנימיים רבים, הצליחה המפלגה להקים ממשלה קואליציונית עם מפלגות נוספות מהמרכז ומהשמאל. ב-14 ביוני 2017, לאחר שפל בתדמית המפלגה, החליט סובוטקה להתפטר מהנהגת המפלגה, אך בחר להישאר ראש ממשלה. באוקטובר 2017 נערכו הבחירות לפרלמנט ולראשות הממשלה נבחר אנדריי באביש מהמפלגה הסוציאל-דמוקרטית.

סובוטקה נשוי לאולגה סובוטקובה ולהם שני ילדים.

==קישורים חיצוניים==

קטגוריה:צ'כים שנולדו ב-1971
קטגוריה:ראשי ממשלת צ'כיה
קטגוריה:שרי ממשלת צ'כיה
יחסי אוסטרליה–טונגה

יחסי אוסטרליה–טונגה הם היחסים בין קהיליית אוסטרליה לבין ממלכת טונגה. לטונגה יש נציבות בקנברה ולאוסטרליה יש נציבות בנוקואלופה.

== היסטוריה ==
ייצוא הסחורות החודשי לטונגה מאוסטרליה במיליוני דולרים
בשנת 1999, שר החוץ האוסטרלי, אלכסנדר דאונר, בירך על הצטרפותה של טונגה לאו"ם. השר אמר כי הממשלה האוסטרלית סייעה לממן את עלות המשלחות לניו יורק שנמצאת בארצות הברית ורחוקה מאוד ממדינות האוקיינוס השקט, כך שהמדינות הפסיפיות הקטנות יוכלו להיות מיוצגות שם.

בעקבות התפרצות מקרי אלימות בטונגה בשנת 2006 ממשלת טונגה ביקשה מאוסטרליה כוחות סיוע. בעקבות בקשה זו, 85 חיילים ושוטרים נשלחו לטונגה. עקב השליחה מאוסטרליה גם ניו זילנד הציעה את עזרתה לטונגה.

בשנת 2008 פתחה טונגה בקנברה את הנציבות העליונה שלה. נסיך הכתר טופו השישי שהפך בהמשך למלך טונגה, היה הנציב הראשון באוסטרליה. החל מ-2012 הנסיכה לטופויפקה מכהנת כנציבה העליונה של טונגה באוסטרליה.

== סיוע בפיתוח ==
אוסטרליה היא המסייעת הגדולה ביותר של טונגה ומסייעת לה רבות בפיתוח המדינה ב-2008/09, הסיוע האוסטרלי הסתכם ב-13 מיליון דולר אוסטרלי שר החוץ האוסטרלי, סטיבן סמית', אמר ב-2009 כי טונגה היא שותפה חשובה של אוסטרליה באוקיינוס השקט. הוא הוסיף כי "יש לאוסטרליה תוכניות פיתוח מקיפות עם טונגה וסמואה ויש בין המדינות והמנהיגים קשרים חמים וחזקים ביותר."

== הערות שוליים ==
יחסי אריתריאה–ג'יבוטי

יחסי אריתריאה–ג'יבוטי הם היחסים הדיפלומטיים המלאים בין מדינת אריתריאה לבין רפובליקת ג'יבוטי.

== היחסים ==
במהלך המלחמה האתיופית-אריתראית (1998 - 2000), אתיופיה סחרה עם מדינות העולם דרך מדינת צד שלישי - ג'יבוטי. למרות שג'יבוטי הייתה להלכה נייטרלית, היא ניתקה את היחסים עם אריתריאה בשנת 1998 בחודש נובמבר, וחידשה אותם רק בשנת 2000, כשנגמרה המלחמה. נשיא אריתריאה איסאייס אפוורקי ביקר בג'יבוטי בתחילת שנת 2001; בתגובה, נשיא ג'יבוטי איסמאעיל עומאר גואלה ביקר באסמרה ב-1–2 ביולי. מדיניות החוץ של גואלה הייתה פופוליסטית ולמרות קשריו הטובים עם אתיופיה שידועה בסכסוך שלה עם אריתריאה הוא ניסה ליצור גם עם אריתריאה קשרים טובים ולחתור לשלום באזור.

== סכסוך הגבולות ==
ב-10 ביוני 2008 פרצו קרבות באזור ראס דומיירה שנמצא בקרבת הגבול בין שתי המדינות. בסופו של דבר אריתריאה ניצחה בקרבות ויכלה לשלוט בראס דומיירה ובאיי דומיירה, אך נסוגה לבסוף מהגבול ויצרה אזור חיץ בין שתי המדינות.

==קישורים חיצוניים==

== הערות שוליים ==
אמדאו הרביעי, רוזן סבויה

אמדאו הרביעי, רוזן סבויה (באיטלקית: Amedeo IV di Savoia; 1197 – 24 ביוני 1253), היה רוזן סבויה בין השנים 1233–1253.

==ביוגרפיה==
אמדאו נולד בשנת 1197 במונמליאן, לטומאסו הראשון, רוזן סבויה ולמרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני.

בשנת 1233 מת אביו טומאסו הראשון, רוזן סבויה, ואמדאו עלה לשלטון במקומו. אולם אחיו דרשו גם הם חלק בנחלות, ובשל כך נערך כנס משפחתי על ידי אחיו גוליילמו מסבויה ביולי 1234 בטירת שיון, ובו הוחלט שאמדאו יהיה שליט כל בנחלות, אולם אחיו קיבלו שליטה מסוימת בחלק מהנחלות.

קודם לידת בנו שינה אמדאו כמה פעמים את דעתו בנוגע ליורשו, בתחילה רצה שחתניו יירשו אותו, אולם לאחר מכן החליט שאחיו תומאס, רוזן פלנדריה יהיה יורשו. לבסוף בשנת 1252 החליט אמדאו שבנו יירש אותו, ואחיו תומאס יהיה השני בסדר הירושה.

בשנת 1235 ביקש הנרי השלישי, מלך אנגליה את רשותו של אמדאו, על מנת להתחתן עם אחייניתו אלינור מפרובאנס, ובשנת 1238 נסע אמדאו לחצרו של פרידריך השני, קיסר האימפריה הרומית הקדושה, ולאחר מכן השתתף עם אחיו יחד עם הצבא הקיסרי במצור על ברשה. ביולי 1243 סייעו אמדאו ואחיו לאנצו מסרדיניה במצור על ורצ'לי, ובתגובה הוחרמו על ידי האפיפיור אינוקנטיוס הרביעי, עד לאחר שביקשו את מחילתו. בשנת 1244 ברח האפיפיור מרומא, ואמדאו ליווה אותו לשיאמברי, ולאחר מכן שלח עמו את אחיו פיליפו שליווה אותו עד ליון.

אמדאו העניק מעבר חופשי לצבא הקיסרי, ובינואר 1246 חתם על הסכם עם הנרי השלישי, מלך אנגליה שגם הצבא האנגלי יוכל להשתמש במעברים תמורת תשלום שנתי. באותו חודש הציל אמדאו את אחייניתו ביאטריס מפרובאנס מכוחות הצבא הקיסרי, וליווה אותה לחתונתה עם שארל מאנז'ו. במאי 1247 העביר אמדאו את נאמנותו לקיסר, ואף החל לרכז צבא בטורינו לשם כך, אולם לאחר שפרץ מרד בפארמה נגד הקיסר, ביטל פרידריך השני את תוכניותיו. לאחר מכן חסם אמדאו ניסיון של האפיפיור לשלוח 1,500 לוחמים לליגה הלומברדית, ובנובמבר 148 שלח את אחיו שינסו להשכין שלום בין הקיסר לאפיפיור, אולם המלחמה נמשכה עד מותו של פרידריך בשנת 1250.

ב-24 ביוני 1253 מת אמדאו במונקאליירי, ובנו בוניפאצ'יו, רוזן סבויה עלה לשלטון במקומו.

==משפחתו==
בשנת 1217 התחתן אמדאו עם מרגריט מבורגונדי, רוזנת סבויה, בתם של איג השלישי, דוכס בורגונדי וביאטריס מאלבון, ממנה נולדו לו שתי בנות:
* באטריצ'ה מסבויה, מרקיזת סאלוצו (1223–1259), התחתנה עם מנפרדו השליש, מרקיז סאלוצו, ולאחריו התחתנה עם מנפרד, מלך סיציליה
* מרגריטה מסבויה (לא ידוע–1254), התחתנה עם בוניפאצ'יו השני, מרקיז מונטפארט

ב-18 בדצמבר 1244 התחתן אמדאו עם ססיל מבו, בתם של בארה הראשון, הלורד של בו וסיביל ד'אנדוז, ממנה נולדו לו 4 ילדים:
* בוניפאצ'יו, רוזן סבויה (1245–1263)
* באטריצ'ה מסבויה, הליידי של וילנה (1250–1292), התחתנה עם פייר משאלון, ולאחריו התחתנה עם מנואל מקסטיליה
* אלאונורה מסבויה, התחתנה עם גישאר דה בוז'ה
* קונסטנצה מסבויה (לא ידוע–1263)

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אמדאו הרביעי, רוזן סבויה בית סבויה נולד:1197 מת:24 ביוני 1253
|-
| rowspan="1" align="center"| טומאסו הראשון
| rowspan="1" align="center"| רוזנות סבויה 1233–1253
| rowspan="1" align="center"| בוניפאצ'יו
|}

קטגוריה:רוזני סבויה
קטגוריה:ילידי 1197

קטגוריה:נפטרים ב-1253
ליו שאוצ'י

ליו שאוצ'י ׁ(במנדרינית: 刘少奇, 24 בנובמבר 1898 – 12 בנובמבר 1969) היה מהפכן, מדינאי ותאורטיקן סיני, ששימש כנשיא הרפובליקה העממית של סין בשנים 1959 ועד 1968. עד אז ליו היה האדם השלישי בכוחו במדינה אחרי מאו דזה-דונג וג'ואו אנלאי.

== ביוגרפיה ==
ליו נולד למשפחת איכרים עשירה למדי בכפר במחוז חונאן בדרום מזרח סין. בשנת 1920 החל ללמוד באוניברסיטה במוסקבה שבברית המועצות. בשנת 1921 הצטרף למפלגה הקומוניסטית של סין. ליו חזר לסין בשנת 1922 והחל להוביל שביתות של עובדי רכבת באזור ג'יאנגשי. הוא המשיך במאבקים רבים למען זכויות עובדים גם בחוביי ובשאנגחאי. בשנת 1927 נבחר לוועד המרכזי של המפלגה, והתמנה לראש מחלקת העבודה שלה. בשנת 1929 חזר למטה המפלגה בשנגחאי והתמנה למזכיר המפלגה במנצ'וריה. בשנת 1932 התמנה למזכיר המפלגה בפוג'יין ובשנים שלאחר מכן היה אחראי על ארגון המפלגה בצפון המדינה.

בשנת 1954 החל למלא תפקידים מרכזיים בקונגרס הלאומי העממי. עבודתו של ליו התמקדה בעניינים ארגוניים ותאורטיים. בשנת 1958 הביע תמיכה נרחבת במדיניות הקפיצה הגדולה קדימה של מאו דזה-דונג, יחד עם דנג שיאופינג. דעה זו עמדה בניגוד לדעתם של כמה פוליטיקאים בכירים אחרים כגון ג'ואו אנלאי. כתוצאה מכך, ליו זכה להשפעה במפלגה, והצליח להתמנות בשנת 1959 לנשיא סין. כנשיא, ביצע רפורמות כלכליות רבות שריסנו את "הקפיצה הגדולה קדימה".

בסוף שנות ה-60 בריאותו של ליו הידרדרה והוא הוקע מהמפלגה (כנראה בגלל סכסוכים עם מאו). מיד לאחר סילוקו מהמפלגה, ב-2 בנובמבר 1969 הוא נפטר. גופתו נשרפה למחרת. כ-11 שנים לאחר מכן, בשנת 1980, המפלגה הביעה צער והסתייגות מסילוקו ומהיחס השלילי אליו. ב-17 במאי של אותה השנה נערך טקס אזכרה ממלכתי לזכרו של ליו, ואפרו פוזר בים לפי בקשתו.

==קישורים חיצוניים==

* 
* 

קטגוריה:נשיאי הרפובליקה העממית של סין
קטגוריה:נרדפי מהפכת התרבות בסין
קטגוריה:ילידי 1898
קטגוריה:סינים שנפטרו ב-1969
אפנון דלתא

עקרון הפעולה של דלתא PWM. אות המוצא (כחול) מושווה לגבולות (ירוק). הגבולות מתאימים לאות הרפרנס (אדום), מוסט בערך נתון. אות ה - PWM מתחלף בכל פעם שהמוצא מגיע לאחד הגבולות.
אפנון דלתא (באנגלית: Delta Modulation; בראשי תיבות: DM) היא טכניקת המרה מאנלוגי לדיגיטלי ומדיגיטלי לאנלוגי של אותות המשמשים להעברת מידע קול שבו איכות אינה בעלת חשיבות עליונה. שיטה זו היא הצורה הפשוטה ביותר של אפנון דופק מקודד דיפירנציאלי (DPCM) שבו ההבדל בין דגימות עוקבות מקודד לרצף ביטים. באפנון דלתא, המידע המועבר המציין את ההפרש מקודד לביט בודד. המאפיינים העיקריים של השיטה הם:
* האות אנלוגי מקורב לסדרה של מקטעים.
* כל מקטע של האות המקורב מושווה לזה שלפניו, והסיבית הבאה נקבעת על ידי השוואה זו.
* רק שינוי המידע נשלח, כלומר, רק עלייה או ירידה של משרעת האות מן המדגם הקודם נשלחת ואילו מצב ללא שינוי גורם לאות מאופנן להישאר במצבו הקודם.

כדי להגיע ליחס גבוה של אות לרעש, אפנון דלתא חייב להשתמש בטכניקות דגימת יתר (oversampling), כלומר, דגימת האות האנלוגי נדרשת להיות בתדר גבוה פי כמה מאשר תדר נייקוויסט.

אפנון דלתא הוא מקרה פרטי של אפנון דופק מקודד דיפירנציאלי.

== עקרון הפעולה ==
במקום לכמת את הערך המוחלט של גל אנלוגי נכנס, אפנון דלתא מכמת את ההבדל בין הצעד הנוכחי לצעד הקודם.
המקודד מורכב מקוונטייזר שממיר את ההבדל בין אות הקלט לבין הממוצע של הצעדים הקודמים. בצורתו הפשוטה ביותר, הקוונטייזר יכול להיות ממומש על ידי משוון שמתח הרפרנס שלו הוא 0, אשר הפלט שלו הוא 1 או 0 אם האות קלט חיובי או שלילי בהתאמה. זה גם קוונטייזר של ביט בודד שכן הוא מקודד רק ביט בודד בכל פעם. המפענח הוא פשוט אינטגרטור אשר הפלט שלו עולה או נופל עם כל 1 או 0 שמתקבלים. האינטגרטור עצמו מהווה מסנן מעביר נמוכים.

== הספק מוצא ==
באפנון דלתא יש הגבלה על המשרעת של אות הקלט, כי אם לאות המועבר יש נגזרת גדולה (שינויים פתאומיים) אז האות המאופנן לא יכול לעקוב אחר אות הקלט ומתרחשת תופעה הנקראת "העמסת שיפוע" ("slope overload"). תופעה זו מתארת מצב בו צעד הבסיס קטן מדי או גדול מדי מכדי לעקוב אחרי השינוי המהיר של האות. לדוגמה, אם אות הקלט הוא

<math>m(t)={A\cos (\omega t)}</math>

האות המאופנן, המהווה נגזרת של אות הכניסה, הוא

<math>|\dot{m}(t)|_{max}=\omega A</math>

כאשר התנאי להימנעות מהעמסת שיפוע הוא

<math>|\dot{m}(t)|_{max}=\omega A<\sigma f_s</math>

כך שהמשרעת המקסימלית של אות הכניסה יכולה להיות

<math>A_{max}={\sigma f_s \over \omega}</math>

כאשר f<sub>s</sub> הוא תדר הדגימה, ω הוא תדר אות הכניסה ו - σ הוא גודל צעד הקוונטיזציה. נקבל כי A<sub>max</sub> הוא המשרעת המרבית שניתן לשדר תחת אפנון דלתא מבלי לגרום להעמסת שיפוע. הספק המוצא תלוי במשרעת המרבית.

== ראו גם ==
* PCM
* תורת הדגימה (עיבוד אותות)
* אפנון דופק מקודד דיפירנציאלי

==קישורים חיצוניים==
* [https://www.clear.rice.edu/elec301/Projects99/adda/dmod.html הסבר על אפנון דלטא]

2017 06
קטגוריה:אפנון
קטגוריה:עיבוד אותות ספרתי
דונג ביוו

דונג ביוו (במנדרינית: 董必武. 5 במרץ 1886 - 2 באפריל 1975) היה פוליטיקאי סיני, ששימש כנשיא הרפובליקה העממית של סין בפועל בשנים 1972–1975.

== ביוגרפיה ==
דונג נולד במחוז חוביי בשנת 1886. הצטרף למחתרות מהפכניות בשנת 1911 ובשנת 1912 השתתף במהפכת שינהאי. לאחר מכן נסע ללמוד ביפן. בשנת 1921 הצטרף דונג למפלגה הקומוניסטית של סין והשתתף בוועידה הראשונה שלה. דונג היה הגבר היחיד (מלבד מאו דזה-דונג) שהשתתף גם בקונגרס הראשון של המפלגה וגם בהכרזה על הקמת הרפובליקה העממית ב-1949.

בשנים 1959–1972 שימש כסגן הנשיא. בשנת 1972 ובשנת 1975 משרה זו בוטלה. בכך תפקיד ההנהגה הלאומית עברה ליו"ר הוועדה המתמדת של קונגרס המפלגה. דונג התמנה לסגן יו"ר הוועדה.

דונג נפטר בשנת 1975.

==קישורים חיצוניים==

קטגוריה:נשיאי הרפובליקה העממית של סין
קטגוריה:סינים שנולדו ב-1886
קטגוריה:סינים שנפטרו ב-1975
יום החייל היהודי

דרך פתח תקווה בתל אביב, 6 באפריל 1942]]
שפת הים בתל אביב]]
המצעד ב[[רחוב דיזנגוף ב-27 בספטמבר 1942, מעליו הכתובת "אשה עברייה להגנת המולדת התגייסי!"|]]
יום החייל היהודי צוין על ידי היישוב היהודי בארץ ישראל בחול המועד פסח, בשנים 1941–1943, לכבודם של מתנדבי היישוב לצבא הבריטי במלחמת העולם השנייה.

יום החייל היהודי נקבע על ידי הוועד הארצי למען החייל היהודי בשיתוף הסוכנות היהודית והוועד הלאומי באפריל 1941, לאות הזדהות של היישוב היהודי בארץ ישראל עם כ-8,000 מתנדבי היישוב לצבא הבריטי. לכבוד היום בחרה ועדה את שיר הלכת של החייל היהודי. לרגל האירוע הופקה כרזה שעוצבה על ידי פרנץ קראוס, על פי צילום מאת אלפונס הימלרייך.

יום החייל של 1941 צוין בתל אביב באספת עם באולם אהל שם, תהלוכה ברחובות תל אביב ותחרויות ספורט. חגיגות נוספות התקיימו בירושלים, חיפה ופתח תקווה. במהלך היום נאספו כספים למען החייל היהודי באמצעות "תו החייל". יום החייל השני, בשנת 1942, כלל תהלוכה בתל אביב ותפילה חגיגית בבית הכנסת הגדול. יום החייל השלישי, בשנת 1943, כלל מצעד, קונצרט ותפילה חגיגית.

בשנת 1942 נערך אירוע דומה גם בחול המועד סוכות, 27 בספטמבר 1942 - "יום הגדודים", בהשתתפות מתנדבי היישוב ביחידות שונות בצבא הבריטי במלחמת עולם השנייה, והחיילים המשוחררים בני היישוב שלחמו במלחמת העולם הראשונה במסגרת הגדודים העבריים, שנשאו בתהלוכה את דגל "הראשון ליהודה". יום זה כלל תהלוכה בתל אביב ותחרויות באצטדיון המכביה. העיר קושטה בדגלים ובכתובות לעידוד ההתגייסות לצבא הבריטי.

<gallery>
A POSTER ANNOUNCING "JEWISH SOLDIERS DAY" ON A BILLBOARD IN TEL AVIV. פוסטר על לוח מודעות בתל אביב המכריז על יום החייל היהודי.D2-109.jpg|כרזת יום החייל היהודי על לוח מודעות בתל אביב, 1941
MEMBERS OF THE WORLD WAR I JEWISH LEGION MARCHING ON THE "JEWISH SOLDIERS DAY" IN TEL AVIV. יום החייל היהודי בתל אביב. בצילום, חיילים יהודים אשר שירתוD817-123.jpg|לוחמי הגדודים העבריים ותיקי מלחמת העולם הראשונה, במצעד בתל אביב, 1942
TEL AVIV MAYOR ISRAEL ROKACH, MOSHE SHARET & BRITISH OFFICIALS, LOOKING AT JEWISH SOLIDERS IN THE BRITISH ARMY, MARCHING ON THE "JEWISH SOLDIERS DAY".D2-112.jpg|ישראל רוקח (ראש עיריית תל אביב), משה שרת ופקידים בריטיים צופים במצעד, 1942
</gallery>
==קישורים חיצוניים==

==הערות שוליים==

קטגוריה:היישוב היהודי בארץ ישראל בימי מלחמת העולם השנייה
מוטי פשכצקי

מוטי פְּשֶכָצְקי (נולד ב-2 במאי 1982) הוא עיתונאי, מנחה ושדרן ספורט ישראלי. משמש ככתב הכדורגל של ערוץ הספורט.

== ביוגרפיה ==
פשכצקי נולד ברמת גן, ובגיל 3 עבר לגבעתיים. הוא למד בבית הספר כצנלסון בעיר לפני שעבר בגיל 10 לפתח תקווה. סיים 12 שנות לימוד בתיכון "עמי אסף" במגמת סוציולוגיה ופסיכולוגיה. מגיל 6 שיחק כדורגל, תחילה במכבי פתח תקווה ובהמשך בהפועל רמת גן, שם התאמן בקבוצה הבוגרת תחת הדרכתו של המאמן אלי כהן. בגיל 18 התגייס לגלי צה"ל כעובד רס"ר.

בהמשך שירותו בצה"ל החל לשמש ככתב ספורט, הפיק את התוכניות "נכון להבוקר" עם רפי רשף ו"עושים ספורט" עם אלי ישראלי וניב רסקין, הגיש פינות בשידורי אקטואליה ושידורי ספורט ותוכניות פנאי ומוזיקה. לקראת סוף השירות הצבאי שימש כקריין חדשות, ולאחר מכן המשיך בגלי צה"ל כאזרח כשלושה חודשים אחרי השירות הסדיר.

בשנת 2003 החל לעבוד ככתב במוסף הספורט של העיתון "מעריב" תחת העורכים אביב הברון ויואב גולן, וכתב גם במקומונים של החברה. במהלך עבודתו סיקר את הקבוצות הגדולות בליגת העל בישראל ואת נבחרות ישראל השונות.

ביוני 2006 עבר לשמש ככתב ושדרן בערוץ הספורט. פשכצקי סיקר קבוצות שונות במהלך השנים, וכן את נבחרת ישראל. בין הסיפורים הבולטים שחשף היה "פרשת הקלפים" בנבחרת הצעירה משנת 2007, שהובילה להשעיית שחקנים שנקנסו.

== חיים אישיים ==
פשכצקי נשוי ואב לשלושה.

בדצמבר 2018 נפצע קשה בתאונת דרכים.

==קישורים חיצוניים==

==הערות שוליים==

קטגוריה:עיתונאי ספורט ישראלים
קטגוריה:שדרני ספורט ישראלים
קטגוריה:סגל ערוץ הספורט
קטגוריה:סגל מעריב
קטגוריה:חיילי גלי צה"ל
קטגוריה:בוגרי התיכון האזורי עמי אסף
קטגוריה:ישראלים שנולדו ב-1982
איזר (כוכב)

{| align="left"
|

|-
|

|-
|

|}
אִיזָר (מערבית إزار "איזר" - כיסוי) או ε ברועה דובים, הוא כוכב כפול שנמצא במרחק של כ-250 שנות אור ממערכת השמש בקבוצת הכוכבים רועה דובים. עם בהירות נראית כוללת מדרגה 2.33 זהו הכוכב השני בבהירותו בקבוצה. הכוכב נקרא לפעמים גם "מיזר" או "מירק", אך השמות האלו ניתנו לכוכבים מיזר ומראק שבקבוצת הדובה הגדולה. כמו כן הוא קיבל את השם פולצ'רימה מהאסטרונום פרידריך פון שטרובה שגילה את היותו כוכב כפול.

==תכונות==
איזר מורכב מזוג כוכבים המקיפים זה את זה במרחק של כ-185 יחידות אסטרונומיות ובזמן הקפה של לפחות 1,000 שנים. גילה של המערכת מוערך בכ-300 מיליון שנים. ההפרדה הזוויתי בין השניים היא פחות מ-3 שניות קשת כך שנדרש טלסקופ כדי להפריד ביניהם.

===איזר A===
איזר A הוא הכוכב הבהיר מבין השניים. זהו ענק כתום מסוג ספקטרלי K0 II-III, מסתו גדולה יותר מפי 4.5 ממסת השמש ורדיוסו פי 33 מרדיוס השמש. טמפרטורת פניו היא כ-4,550 קלווין והוא מאיר בעוצמה של פי 530 מעוצמת ההארה של השמש. ככל הנראה לפני 10-20 מיליון שנים הוא היה כוכב הסדרה הראשית מסוג B, אך לאחר שאזל המימן שבליבתו הוא החל בתהליך של התקררות והתנפחות בדרך להפוך לענק אדום ובעתיד הוא צפוי להפוך לננס לבן.

===איזר B===
איזר B הוא הכוכב העמום מבין השניים. זהו כוכב הסדרה הראשית לבן מסוג ספקטרלי A0 V. מסתו מוערכת בכ-2 מסות שמש ורדיוסו כ-2 רדיוסי שמש. טמפרטורת פניו כ-8,700 קלווין והוא מאיר בעוצמה של פי 60 מעוצמת ההארה של השמש. הוא צפוי להפוך גם כן לענק אדום, אבל רק בעוד מאות מיליוני שנים.

==קישורים חיצוניים==
* [http://stars.astro.illinois.edu/sow/izar.html איזר] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:ענקים מסוג K
קטגוריה:כוכבי הסדרה הראשית מסוג A
קטגוריה:קבוצת הכוכבים רועה דובים